چودہ خنجر

چودہ خنجر  ڈینیل لی کی ہدایات پر مبنی 2010ء کی ایک چینی فلم ہے جس میں ڈونی ین، ژاو وی، سامو ہونگ، وو چن، کیٹ سوئی، قی یووو اور ڈیمین لاو نے اداکاری کی ہے۔یہ فلم چین میں 4 فروری 2010ء کو ریلیز ہوئی تھی اور ہانگ کانگ میں 11 فروری 2010ء کو ریلیز ہوئی تھی۔

پلاٹ 
مانگ خاندان کے دور میں شاہی سلطنت بدعنوانی میں مبتلا ہے اور حکمراں بادشاہ ناقابل تسخیر ہے۔ جنی یی وی حکومت کی خفیہ پولیس ہے۔ یتیم بچوں کو بچپن سے زبردست اور پرتشدد ٹریننگ دی جاتی ہے جس سے بڑے ہو کر مضبوط اور مارشل آرٹ کے ماہر بن جاتے ہیں۔ جن یی وی مملکت میں امن و آمان اور استحکام قائم رکھنے کے ذمہ دار ہیں۔ جن یی وی کو ایسے تمام لوگوں کو موت کے گھات اتارنے کی اجازت ہے جو مملکت کے دشمن ہیں، وہ صرف بادشاہ کے خادم ہیں اور بادشاہ کے علاوہ کسی اور کو جوابدہ نہیں ہیں۔جی یی وی کے کمانڈر چنگلونگ کو 14 خنجروں کا میکانیکی بکسہ دیا جاتا ہے جس کی مدد سے وہ اپنے فرائض کو انجام دیتا ہے اور ضرورت پڑنے پر اس کو استعمال بھی کرتا ہے۔جیا جنجونگ شاہی پیادہ ہےمگر بادشاہ کے چچا، شہزادہ قنگ کے ساتھ غداری کا منصوبہ بناتا ہے۔ بادشاہ نے کئی سال قبل چچا کو معزول کر کے اس کے پاؤں کاٹ دیے تھے۔
جیا جنزونگ قنگلونگ کوا حکم دیتا ہے کہ وہ حفاظتی بکسہ شاہی کونسلر ژاو شینیان کے سپرد کر دے۔ ژاو شینیان پر بغاوت کا الزام لگایا جاتا ہے۔ قنلونگ کو بتایا جاتا ہے کہ بکسہ میں کونسلر کا خزانہ موجود ہے۔البتہ قنلونگ پتہ لگا لیتا ہے کہ بکسہ میں شاہی مہر ہے شاہی اتھارٹی کی ایک علامت مانی جاتی ہے جسے جنگژانگ کو شہزادہ چنگ سے تصدیق کرانا ضروری ہے۔ چنلوگ کو اس کا ساتھی جنیی وی دھوکا دیتا ہے اور اس کے ساتھیوں کو ہتھیار بند جوان مار دیتے ہیں۔تب ہی قاتل لڑاکو شہزادی تو تو وہاں آتی ہے۔

کردار 
 ڈونی ین -چنلونگ
 ژاو وی-چیاوہوا
 سامو ہونگ-شہزادہ چینگ
 وو شون-ریگستان کا جج
 کیٹ سوئی- تو تو
 چی یووو-ژوانو
 ڈیمین لاو-ژاو
 وو ما-چیاو یونگ
 لاو کار ینگ-جیا جنگہونگ
 شینکوان تائی-فوانگ
 شین زائی ہوئی-بائی ہو

پروڈکشن 
چودہ خنجر کی فلمکاری کی ابتدا 14 مئی 2009ء کو نینگشیا، چین میں ہونی تھی۔ ڈونی یین کا کہنا ہے کہ اس نے فلم میں ولن کا کردار منتخب کیا کیونکہ وہ ایسے ویلن کا کردار کرنا چاہتے تھے اپنی انسانیت کو تلاش کرتا ہے۔

ریلیز 
چودہ خنجر کو چین میں اور سنگاپور میں 4 فروری 2010ء کو نمائش کے لیے رکھا گیا اور ہانگ کانگ میں 11 فروری کو نمائش کی گئی۔ ہانگ کانگ میں باکس آفس میں فلم نے پہلے ہفتہ میں 317,975 امریکی ڈالر کا کاروبار کیا۔ہانگ کانگ میں اس کا کل کاروبار 984,711 امریکی ڈالر کا رہا۔ سنگاپور میں فلم نے خوب دھمال مچایا جہاں دوسرے ہفتہ بھی پہلے نمبر پر رہی اور کل 1,126,692 امریکی ڈالر کا کاروبار کیا۔ دنیا بھر میں فلم نے 3,676,875 امریکی ڈالر کا کاروبار کیا۔

حوالہ جات 

2010ء کی دہائی کی ایکشن فلمیں
2010ء کی فلمیں
چینی فلمیں
کنگ فو فلمیں
مینڈارن زبان کی فلمیں
ہانگ کانگ ایکشن فلمیں
ہانگ کانگ کی فلمیں
ہانگ کانگ کے حربی فنون کی فلمیں
چینی حربی فنون کی فلمیں